TEKS UCAPAN YB FAHMI FADZIL MENTERI KOMUNIKASI MAJLIS PELUNCURAN PENYELESAIAN E-FARMASI: PERKHIDMATAN PENJAGAAN KESIHATAN ELEKTRONIK GENERASI BAHARU 14 MAC 2024 (KHAMIS), 12.00 TENGAH HARI TM DIGITAL ACADEMY, CYBERJAYA 1
SALUTASI 1. Yang Berbahagia Datuk Mohamad Fauzi bin Md Isa Ketua Setiausaha, Kementerian Komunikasi 2. Yang Berusaha Encik Muhammad Razali bin Annuar Ketua Pegawai Pembangunan Industri Suruhanjaya Komunikasi dan Multimedia Malaysia (SKMM) 3. Yang Berusaha Encik Mujibburahman Abdul Rashid Ketua Pegawai Perniagaan Bank Simpanan Nasional (BSN) 4. Yang Berusaha Encik Mohd Redzuan Affandi bin Abdul Rahim Pengarah Jabatan Perkhidmatan Digital, Bahagian Transformasi Digital Perbadanan Ekonomi Digital Malaysia (MDEC) 5. Yang Berusaha Profesor Amrahi Buang Presiden, Persatuan Farmasi Malaysia (MPS) 6. Yang Berbahagia Dato' Zainal Abidin Putih Pengerusi, Telekom Malaysia (TM) 7. Yang Berusaha Encik Amar Huzaimi Md Deris Ketua Pegawai Eksekutif Kumpulan, TM 8. Ahli-ahli Lembaga Pengarah TM 9. Hadirin yang dihormati sekalian 2
Assalamualaikum WBT, Salam Sejahtera dan Salam Malaysia MADANI. 1. Syukur ke hadrat Allah SWT kerana dengan izin dan limpah kurnia- Nya kita dapat hadir pada majlis penyelesaian terbaharu TM yang dinamakan e-Farmasi, iaitu penyelesaian e-preskripsi melalui telekonsultasi. 2. Penyelesaian ini bermatlamat untuk mempercepat pendigitalan penyedia perkhidmatan penjagaan kesihatan terutamanya segmen perusahaan mikro, kecil dan sederhana (PMKS). Ini merupakan kesinambungan antara Suruhanjaya Komunikasi dan Multimedia Malaysia (SKMM) dengan Persatuan Ahli Farmasi Malaysia (MPS) semasa Persidangan PEDi MADANI yang diadakan pada November 2023. kerjasama daripada 3. Inisiatif ini sejajar dengan usaha kerajaan untuk memastikan sistem penjagaan kesihatan yang terhubung, menghimpunkan kepakaran industri, piawaian kawal selia, platform dan perkhidmatan mesra pengguna. 4. Penyelesaian ini juga mencerminkan satu langkah ke hadapan yang ketara dengan menyalurkan teknologi ke segmen seperti ahli farmasi, dan memperkasakan mereka untuk menyediakan perkhidmatan farmaseutikal kepada lebih ramai rakyat, terutama masyarakat luar bandar. 5. Geran Digital PMKS MADANI (GDPM) yang ditawarkan oleh kerajaan menawarkan insentif bagi menerima akses kepada teknologi serta meningkatkan kecekapan operasi, produktiviti dan perkhidmatan kepada rakyat. 6. Farmasi dan pusat kesihatan yang berkelayakan berpeluang rebat geran hingga 50% untuk perkhidmatan mendapatkan ketersambungan dan penyelesaian e-Farmasi. 3
Tuan-tuan dan puan-puan, 7. Kementerian Komunikasi menggalakkan syarikat telekomunikasi seterusnya untuk memperkukuh berkembang menjadi syarikat teknologi generasi akan datang. ketersambungan, tawaran 8. Perjalanan Malaysia ke arah penggunaan digital adalah membanggakan, khususnya melalui usaha sektor awam dan swasta yang membina ekosistem bagi memupuk inovasi serta transformasi digital merentas pelbagai industri. 9. Kemajuan ini bukan sahaja meningkatkan kecekapan dan produktiviti tetapi juga membuka peluang baharu untuk merevolusikan industri utama seperti penjagaan kesihatan, pendidikan, pembuatan, pertanian dan banyak lagi. 10. Melalui pelaburan strategik dalam infrastruktur komunikasi negara, pencapaian yang telah dicatatkan termasuklah, a) 80.3 peratus liputan 5G di kawasan berpenduduk setakat Februari 2024 b) Purata kelajuan jalur lebar mudah alih mengagumkan yang mencapai 178.1 Mbps, dan lebih 10.07 juta pengguna telah melanggan perkhidmatan 5G setakat ini c) Kedudukan nombor satu di peringkat global dalam Skor Konsistensi 5G pada 97.27% (menurut Ookla, peneraju global dalam kecerdasan rangkaian dan cerapan ketersambungan) d) 8.4 juta premis di Malaysia telah disediakan dengan akses kepada gentian optik e) Capaian internet telah mencecah 97% untuk kawasan berpenduduk 4
11. Kerajaan juga telah memperkenalkan Pakej RAHMAH 5G yang menawarkan ketersambungan tetap dan mampu milik kepada komuniti yang memerlukan. Tuan-tuan dan puan-puan, 12. Integrasi dan kebolehcapaian perkhidmatan akan memperkasakan pusat penjagaan kesihatan untuk memberi perkhidmatan yang lebih cekap serta mudah diakses. 13. Revolusi digital ini bukan hanya tentang penerimaan teknologi baharu, malah secara asasnya mengubah pendekatan dalam penyampaian penjagaan kesihatan demi kemudahan rakyat. 14. Dengan memperkemas proses dan penerimaan penyelesaian terkini, akses kepada penjagaan kesihatan lebih terbuka terutamanya bagi rakyat yang berada di kawasan terpencil. Ini sekali gus memastikan penjagaan kesihatan yang berkualiti tersedia untuk semua. Kerajaan komited untuk memanfaatkan kebolehan teknologi bagi membentuk masyarakat yang lebih sihat dan berdaya tahan. 15. Akhir kata, tahniah kepada TM, SKMM dan semua rakan strategik atas usaha merevolusikan perkhidmatan penjagaan kesihatan serta memperkasakan PMKS. 16. Dengan saya meluncurkan Penyelesaian E-Farmasi: Perkhidmatan Penjagaan Kesihatan Elektronik Generasi Baharu. lafaz Bismillahirrahmanirrahim, Sekian, wabillahitaufik walhidayah wassalamualaikum WBT. 5